شەفەق نیوز/ وەزارت دارایی لە حکومەت هەرێم کوردستان، ئمڕوو
سێشەممە، راگەیان واژووکردن وەزیر ئاوات شێخ جەناب لەبان پڕۆژەی یاسای بوودجەی تایبەت
وە هەرێم.
دارایی کوردستان لە بەیاننامەی کوڵیگ وت: دویای هەشت ساڵ
٢٠١٣ - ٢٠٢١ ئاوات شێخ جەناب وەزیر دارایی و ئابووری واژوو لەبان بوودجەی هەرێم کوردستان
کرد و ئەرا ئەنجومەن وەزیران حکومەت هەرێم کلی کرد.
بەیاننامەگە نشانەی ئەرزش بوودجەگە نەکرد، ک بڕیارە وەگەرد
ئەنجومەن وەزیران هەرێم باس لە بەندەیل بوودجەگە بکەێد وەمەرجیگ بخریەێدە دەنگدان لە
پەرلەمان کوردستان.
لەوەر ناکۆکیەیلیگ وەگەرد بەغداد، ک بوودجەگەی هەرێم بڕێ،
هەرێم کوردستان یاسایگ ئەرا بوودجە نەیاشت، ک لەوەر قەیرانیگ دارایی و ئابووری پەنا
وە پاشکەوت مووچەیل فەرمانەیل برد، وەرجەیە هەردوگ لایەنەگە بڕەسنە رێککەفتنیگ دارایی
تا ئەو قەیرانە سووکەو بکەێد و هەمیش بەش هەرێم کوردستان لە بوودجەی فیدڕاڵی دیاری
بکریەێد.
